कश्मीर की समस्या दिन प्रतिदिन गंभीर बनती जा रही है। भारत के 17 सैनिक पाकिस्तानी आतंकवादियों ने हमारी सीमा में घुस कर मार दिए। यह हमारी सुरक्षा व्यवस्था और खुफिया तंत्र की विफलता है। मौजूदा केन्द्रीय सरकार अपने ही जाल में उलझ कर रह गई है। वह युद्ध का स्वाँग करती है और शांति की बात करती है। कभी शरीफ के समक्ष शपथ लेती है। आतंकवादियों द्वारा कश्मीर में हिंसा करने पर बयानों के बम बरसाती है, फिर वापस नवाज शरीफ के यहाँ चाय पर पहुँच जाती है। कश्मीर में पुन: हिंसा होती है, फिर बयानों के बम गिरने लगते हैं। यह सिलसिला लगातार जारी है। अंजाम समझ में नहीं आता।